Poštovani,

sa zadovoljstvom Vas pozivamo na manifestaciju **„Dan otvorenih vrata – Kad narastem bit ću…Chef“** Turističko-ugostiteljske škole, Split kao Regionalnog centra kompetentnosti u sektoru turizma i ugostiteljstva u suradnji sa Turističkom zajednicom grada Splita u sklopu 1. Mjeseca gastronomije **„Štorije o' spize“**. Manifestacija će se održati 22. listopada (subota) od 10:00 do 14:00 sati na trgu Prokurative.

Učenici Turističko-ugostiteljske škole, Split i partnerskih škola; Srednja škola „Bol“, Srednja škola „Braća Radić“ i Srednja strukovna škola „Blaž Jurjev Trogiranin“ će u suradnji sa renomiranim chefovima demonstrirati svoje vještine u pripremi jela i napitaka uz prigodni zabavni program. Cilj ove manifestacije je promocija strukovnih zanimanja iz područja turizma i ugostiteljstva (naglasak na zanimanja: kuhar, konobar, slastičar) te povećanje interesa učenika za upisom u navedena zanimanja. Manifestacija se održava u sklopu Projekta uspostave regionalnog centra kompetentnosti u sektoru turizma i ugostiteljstva te je sufinancirana iz Europskog socijalnog fonda.

Ovim putem pozivamo sve zainteresirane, a posebno roditelje i učenike sedmih i osmih razreda na manifestaciju „Dani otvorenih vrata - Kad narastem bit ću…Chef“. Molimo Vas da obavijestite roditelje i učenike sedmih i osmih razreda o događanju kako bi se pobliže upoznali s atraktivnim zanimanjima iz područja turizma i ugostiteljstva.

Za sva pitanja stojimo na raspolaganju!

Srdačan pozdrav!

Andrea Bilandžić, voditeljica promocije strukovnih zanimanja i rada RCK

Maja Pivčević, voditeljica osiguranja kvalitete

